open-index/open-wikipedia-markdown huggingface dataset:
Fiktivni lik

**Izmišljeni lik** (ili ***fiktivni lik***; ), osoba ili svesni entitet koji ne postoji u stvarnosti, ali zamišlja se da postoji u izmaštanom delu. Pored ljudi, likovi mogu biti i vanzemaljci, životinje, bogovi, a povremeno i beživotni objekti. Likovi su gotovo uvek u centru izmišljenih tekstova, osobito romana i predstava. Zapravo, teško je i zamisliti roman ili predstavu bez likova, ako je takvih pokušaja bilo. U poeziji je gotovo uvek prisutna neka vrsta osobe, često u obliku izmišljenog slušatelja.

U različitim oblicima kazališta, te neanimiranim filmovima , izmišljene likove predstavljaju glumci, pevači i plesači. U animiranim filmovima i lutkarstvu, glasove im "posuđuju" glumci, iako je bilo nekoliko slučajeva kada su to radili računalni generirani glasovi.

Izmišljeni likovi ne pojavljuju se samo u predstavama i filmovima, već se može dogoditi da se sa generacije na generaciju prenosi neka priča o izmišljenom ili liku nepotvrđenog postojanja, pa se ona tretira kao stvarnost.

Proces stvaranja i opisivanja likova u delu zove se karakterizacija.

Suprotnost izmišljenom liku je stvarna osoba.

## Povezano
* Tipski lik
Bahar Dallari

**Bahar Dallari** je turska dramska TV-serija snimljena 2009 godine u produkciji državne televizije TRT.

U Srbiji se prikazuje na TV Pink pod naslovom ***Miris proleća***.
 
## Sinopis

Radnja prati vlasnicu malog hotela u Istanbulu koja pod nerazjašnjenim okolnostima ostaje bez svoje miljenice – ćerke jedinice. Ona nema vremena da razreši misteriju njene smrti već mora da brzo donese presudnu odluku. Odlučuje da organe svoje mezimice daruje za četvoro mladih ljudi kojima život visi o koncu. Nakon transplatacije neobično se vezuje za svo četvoro prateći njihove živote nastavlja da sluša otkucaje srca ćerke koju nikada neće prežaliti.

## Uloge

## Vanjske veze
* Bahar Dallari na web-stranici Sinematurk
Dui Ladrach

**Dui Ladrach**, sin Fíachu Tolgracha, bio je, prema irskim srednjovjekovnim legendama i tradiciji, veliki kralj Irske. Pomogao je svom ocu da ubije kralja Art mac Lugdacha, potom Airgetmaru da preuzme prijestolje ubivši Artovog sina Ailill Finna i Eochu mac Ailellu. Konačno su on i Eochuov sin Lugaid Laigdech ubili Airgetmara, nakon čega je Dui sam preuzeo prijestolje. Vladao je deset godina prije nego što ga je ubio nekadašnji suučesnik Lugaid. *Lebor Gabála* navodi kako je vladao u doba Artakserksa III od Perzije (358-338. pne.). Kronologija Keatingove *Foras Feasa ar Éirinn* mu vladavinu datira u period 547-537. pne., a *[[Annals of the Four Masters]]* u 748-738. pne.

Sin mu je bio Eochu Buadach.

## Reference
Áed Rúad, Díthorba i Cimbáeth

**Áed Rúad**, sin Badarnov, **Díthorba**, sin Demanov i **Cimbáeth**, sin Fintanov, sva trojica unuci Airgetmara su bili, prema irskim srednjovjekovnim legendama i tradiciji, veliki kraljevi Irske koji su se tri puta izmjenjivali na prijestolju u razmacima od sedam godina. Áed je umro na kraju svog trećeg kraljevanja utopivši se pod vodopadom po njemu nazvanim *Eas Ruaid*, "Vodopad Crvenog" (Assaroe Falls, Ballyshannon, Donegal). Díthorba i Cimbáeth su zatim vladali po sedam godina prije nego što je Áedova kćer Macha Mong Ruad tražila da vlada na očevom mjestu. Díthorba i Cimbáeth su odbili, pa je došlo do bitke. Díthorba je ubijen, a Macha je potom natjerala Díthorbine sinova da joj podignu palaču u Emain Machi. Potom se udala za Cimbáetha te je par vladao sedam godina prije nego što je Cimbáeth umro od kuge, a Macha postala jedina kraljica navedena u poposu drevnih irskih vladara.

Izvori su proturječni po pitanju kako se rotacija odvijala. Vladavine Aéda i Díthorbe se ne spominju u *[[Lebor Gabála Érenn]]* - nakon što je prethodnog kralja Lugaid Laigdecha ubio Áed, slijedi *[[dinsenchas]]* priča o podizanju Emain Mache, a nakon toga se navodi Cimbáeth, koji je naslijedio Díthorbu i vladao dvadeset osam godina. *Dinsenchas* navodi kako su sva tri rođaka vladala u razmacima po sedam gpdina, i to tru puta; *[[Annals of the Four Masters]]* se sa time slaže, ali Geoffrey Keating im svakom daje po jednokratnu vladavinu od dvadeset jednu godinu, osim Cimbáethu, koji je vladao dvadeset. *Lebor Gabála* navodi kako je Cimbáeth vladao u doba Aleksandra Velikog (336–323. pne.). Kronologija Keatingove *Foras Feasa ar Éirinn* mu vladavinu smješta u period 530-469. pne., *Annals of the Four Masters* u 731-661. pne.

## References
Rechtaid Rígderg

**Rechtaid Rígderg** ("crveni kralj"), sin Lugaid Laigdecha, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši Machu Mong Ruad, kćer Áed Rúada, ubice njegovog oca. Vladao je dvadeset godina prije nego što ga je ubio Úgaine Mór, posvojeni sin Mache i njenog muža Cimbáetha. *[[Lebor Gabála Érenn]]* navodi da je vladao u doba Ptolemeja I Sotera (323-283. pne.). Kronologija Keatingove *Foras Feasa ar Éirinn* datira njegovu vladavinu u 461-441. pne., a *[[Annals of the Four Masters]]* u 654-634. pne.

Rechtaid Rígderg se ponekad u srednjovjekovnim genealogijama pogrešno navodi kao sin Lugaid Loígdea iz 2. vijeka.

## References
Úgaine Mór

**Úgaine Mór** (Hugony, "veliki"), sin Eochu Buadacha sina Dui Ladracha, bio je, prema irskim srednjovjekovnim legendama i tradiciji, veliki kralj Irske. Bio je posvojeni sin Cimbáetha i Mache Mong Ruad. Na prijestolje je došao ubovši svog prethodnika Rechtaid Rígderga koji mu je bio ubio majku. *[[Lebor Gabála Érenn]]* navodi da je osim Irskom vladao "Albom do mora Wight" &ndash; tj. cijelim otokom Britanija &ndash; a "neki kažu" cijelom Evropom. Oženio se za Cessair Chrothach, kćer kralja Gala, koja mu je rodila dvadeset dva sina i tri kćeri. Irsku je podijelio na dvadeset pet dijelova, svaki za jedno dijete, i ta je podjela opstala tri stotine godina, sve dok Eochu Feidlech nije uspostavio pokrajine. Vladao je trideset ili četrdeset godina, dok ga nije ubio brat Bodbchad. Prema *Lebor Gabáli* naslijedio ga je sin Lóegaire Lorc, iako *[[Annals of the Four Masters]]* and Geoffrey Keating's *Foras Feasa ar Éirinn* govori da je Bodbchad bio kralj dan i pol prije nego što ga je ubio Lóegaire. *Lebor Gabála* mu vladavinu smješta u doba Ptolemeja II Filadelfa (281-246. pne.). Kronologija Keatingove*Foras Feasa ar Éirinn* mu vladavinu smješta u period 441-411. pne-, *Annals of the Four Masters* u 634-594. pne.

Sin mu je bio Cobthach Cóel Breg

## Povezano
* Lathar

## Reference
Bodbchad

**Badbchaid**, sin Eochu Buadacha sina Dui Ladracha, bio je, prema kasnijim srednjovjekovnim izvorima, veliki kralj Irske. *[[Lebor Gabála Érenn]]* navodi kako je Bodbchad ubio svog brata Úgaine Móra koga je neposredno naslijedio njegov sin Lóegaire Lorc. Međutim Geoffrey Keating i *[[Annals of the Four Masters]]* tvrde da je nakon Úgaineovog ubistva Bodbchad bio na prijestolju dan i pol, prije nego što ga je ubio Lóegaire. *Lebor Gabála* navodi kako je Úgaine vladao u doba Ptolemeja II Filadelfa (281-246. pne.). Kronologija Keatingove *Foras Feasa ar Éirinn* datira Bodbchadovu vladavinu u 411. pne., a *Annals of the Four Masters* u 594. pne.

## Reference
Lóegaire Lorc

**Lóegaire Lorc**, sin Úgaine Mora, bio je, prema irskim srednjovjekovnim legendama i tradiciji, veliki kralj Irske. *[[Lebor Gabála Érenn]]* navodi kako je neposredno naslijedio oca koga mu je ubio Bodbchad, iako Geoffrey Keating i *[[Annals of the Four Masters]]* kako je Bodbchad kraljevao dan i pol prije nego što ga je Lóegaire ubio. Vladao je dvije godine. Njegov brat Cobthach Cóel Breg je žudio za prijestoljem, te se na savjet druida pretvarao da je bolestan kako bi ga Lóegaire would posjetio. Kada je Loegaire stigao u njegovu kuću, Cobthach se pretvarao da je mrtav; Lóegaire se nagnuo pred njegovo tijelo kako bi ožalio, a na što ga je Cobtach ubo nožem. Cobthach je potom platio ubicama da otruju Lóegaireovog sina Ailill Áinea, i natjerao Ailillovog sina Labraida da pojede očeve i djedovo srce i miša, prije nego što ga je protjerao u izgnanstvo; navodno zato što je Labraid bio najgostoljubiviji čovjek u Irskoj. *Lebor Gabála* navodi kako je vladao u doba Ptolemeja II Filadelfa (281-246. pne.). Kronologija Keatingove *Foras Feasa ar Éirinn* datira Bodbchadovu vladavinu u period 411-409. pne., a *Annals of the Four Masters* u 594-592. pne.

## Reference
Lugaid Laigde

**Lugaid Laigdech**, sin Eochu mac Ailelle, bio je, prema irskim srednjovjekovnim legendama i tradiciji, veliki kralj Irske. Pomogao je Dui Ladrachu da svrgne Airgetmara, a potom ubio Duija kako bi sam preuzeo prijestolje. Vladao je sedam godina prije nego što ga je ubio Airgetmarov unuk Áed Rúad. *Lebor Gabála* navodi da je vladao u doba Artakserksa III od Perzije (358-338. pne.). Kronologija Keatingove *Foras Feasa ar Éirinn* mu vladavinu datira u period 537-530. pne., a *[[Annals of the Four Masters]]* u 738-731. pne.

Keating navodi priču kako je Lugaid prilikom lova sreo odvratno ružnu staricu koja je nosila magičnu masku. Sa njom je spavao i kada je skinuo masku, ispostavilo da je ona mlada lijepa žena. Keating to tumači kao alegoriju o Irskoj, prema kojoj je Lugaid prvo izdržao patnje, a potom uživao. Također prenosi priču iz zbirke *Cóir Anmann* ("skladnost imena") o tome da je izvjesni Lugaid Loígde bio jedan od pet sinova Dáire Doimthecha koji se se svi zvali Lugaidh. Druid je prorekao Dáireu da će jedan od njegovih sinova vladati Irskom. Kada je Dáire pitao koji, rečeno mu je da svu petoricu odvede u Tailtiu te da se svi utkruju sa srnom; onaj koji je pobijedi, postat će kralj. Gonili su je od Tailtiua do Howtha, prije nego što ih je magična magla sve sakrila od Irske. Sin koji je na kraju uhvatio i ubio srnu buio je Lugaidh Laighdhe. S obzirom da je taj Lugaidh imao različitog oca, Keating ne vjeruje da je riječ o istoj ličnosti.

## Izvori
Lugaid Loígde

**Lugaid Loídge** "Lugaid od Boginje teladi", također poznat i kao **Lugaid mac Dáire**, bio je legendarni kralj Tare i veliki kralj Irske. Bio je sin Dáire Doimthecha, iz roda Dáirine, a prema njemu je dobila ime kraljevska kuća Corcu Loígde. Jedan od Lugaidovih potomaka je znameniti Mac Con, koji se u staroirskom popisu kraljeva navodi kao *[[Baile Chuinn Chétchathaig]]* ili *Mac Con macc aui (moccu) Lugde Loígde*.

U nekim kasnijim tradicijama se pod imenom Lugaid Laigde, pogrešno navodi kao sin Eochu mac Aillelle i otac Rechtaid Rígderga. Slična kasnija ličnost je i Lugaid Luaigne.

## Povezano
* Lugaid
* Dáire
* Lugh
* Loathly Lady

## Reference

## Literatura

* Edel Bhreathnach and Kevin Murray, "*Baile Chuinn Chétchathaig*: Edition", in Edel Bhreathnach (ed.), *The Kingship and Landscape of Tara*. Dublin: Four Courts Press for The Discovery Programme. 2005. pp.&nbsp;73–94
* Francis John Byrne, *Irish Kings and High Kings*. Dublin: Four Courts Press. 2nd revised edition, 2001.
* Thomas Charles-Edwards, *Early Christian Ireland*. Cambridge University Press. 2000.
* G. F. Dalton, "The Tradition of Blood Sacrifice to the Goddess Éire", in *Studies: An Irish Quarterly Review, Vol. 63, No. 252* (Winter, 1974): 343–354. JSTOR
* James MacKillop, *Dictionary of Celtic Mythology*. Oxford University Press. 1998.
* Ailbhe Mac Shamhráin and Paul Byrne, "Prosopography I: Kings named in *Baile Chuinn Chétchathaig* and the Airgíalla Charter Poem", in Edel Bhreathnach (ed.), *The Kingship and Landscape of Tara*. Dublin: Four Courts Press for The Discovery Programme. 2005. pp.&nbsp;159–224
* Kuno Meyer (ed. & tr.), *[http://www.archive.org/details/fianaigechtbeing00meye Fianaigecht: being a collection of hitherto inedited Irish poems and tales relating to Finn and his Fiana, with an English translation]. Todd Lecture Series, [[Royal Irish Academy]], Volume 16*. Dublin: Hodges Figgis. 1910.
* Gerard Murphy, "On the Dates of Two Sources Used in Thurneysen's Heldensage: I. ''Baile Chuind'' and the date of ''Cín Dromma Snechtai''", in *[[Ériu (journal)|Ériu]] 16* (1952): 145-51. includes edition and translation.
* Michael A. O'Brien (ed.) with intr. by John V. Kelleher, *Corpus genealogiarum Hiberniae*. DIAS. 1976. / partial digital edition: Donnchadh Ó Corráin (ed.), Genealogies from Rawlinson B 502. University College, Cork: Corpus of Electronic Texts. 1997.
* John O'Donovan (ed.), "The Genealogy of Corca Laidhe", in *[http://www.archive.org/details/miscellanyofcelt00celt Miscellany of the Celtic Society]*. Dublin: Printed for the Celtic Society. 1849. alternative scan
* T. F. O'Rahilly, *Early Irish History and Mythology*. Dublin Institute for Advanced Studies. 1946.
* Whitley Stokes (ed. & tr.), "Cóir Anmann (Fitness of Names)", in Whitley Stokes and Ernst Windisch, *[http://books.google.com/books?id=ZMpfAAAAMAAJ Irische Texte mit Wörterbuch. Volume 3, Parts 1-2]*. Leipzig: Verlag von S. Hirzel. 1891 (1); 1897 (2). pp.&nbsp;285–444. alternative scan I alternative scan II
Cobthach Cóel Breg

**Cobthach Cóel Breg**, sin Úgaine Mora, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog brata Lóegaire Lorca. Prema legendi je bio toliko obuzet ljubomorom prema bratu da se od muke stanjio, stekavši nadimak *Cóel Breg* ili "malo od Brege". Na savjet druida je bratu poslao poruku da je bolestan, te ga je Lóegaire otišao posjetiti. Kada je brat došao, Cobtach se pretvarao da je mrtav. Dok je ležao na odru, Lóegaire se nagnuo nad njega u gesti žalovanja, a što je Cobthach iskoristio da ga iznenada ubije bodežom. Nakon toga je ubicama platio da otruju Lóegaireovog sina Ailill Áinea, a Ailillovog unuka Labraida je natjerao da pojede dijelove očevog i djedovog srca, te miša, te ga je otjerao u progonstvo&ndash; prema jednoj verziji, to je učinio zato što je Labraid bio najgostoljubiviji čovjek u Irskoj. Cobthach se kasnije pomirio sa Labraidom, sada poznatim po nadimku *Loingsech*, "izgnanik", te mu dao vlast nad pokrajinom Leinster. Odnosi između dvojice su se ponovno pokvarili i izbio je rat. Labraid je tada Cobthacha i njegove sljedbenike žive spalio u željeznoj kući u Dind Rígu. Cobtach je vladao pedeset ili trideset godina. *Lebor Gabála* mu daje pedeset godina i kao datum smrti navodi Badnjak 307. pne. ali isto tako navodi da je živio u doba kasnijeg vladara Ptolemeja II Filadelfa (281-246. pne.). Kronologija Keatingove *Foras Feasa ar Éirinn* mu vladavinu datira u period 409-379. pne., a *Annals of the Four Masters* u 592-542. pne.

## Reference
Mug Corb

**Mug Corb** ("sluga dvokolice", također poznat i kao **Mac Corb**, "sin dvokolice"), sin Cobthach Cáema sina Rechtaid Rígderga, bio je, prema irskim srednjovjekovnim legendama i tradiciji, veliki kralj Irske. Ime je, po predaji, stekao nakon što je popravio slomljene dvokolice svog sina. Na prijestolje je došao ubivši svog prethodnika Meilge Molbthacha. Vladao je šest godina prije nego što ga je ubio Óengus Ollom, unuk Labraid Loingsecha. *[[Lebor Gabála Érenn]]* navodi kako je vladao u doba egipatskog kralja Ptolemeja III Euregeta (246-222. pne.). Kronologija Keatingove *Foras Feasa ar Éirinn* mu vladavinu smješta u period 362-355. pne., a *[[Annals of the Four Masters]]* u 506-499. pne.

## Reference
Óengus Ollom

**Óengus Ollom** ("učenjak"), sin Aililla sina Labraid Loingsecha, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši prethodnika Mug Corba. Vladao je osamnaest godina prije nego što ga je ubio Irereo, sin Meilge Molbthacha. *[[Lebor Gabála Érenn]]* navodi da je vladao u doba egipatskog kralja Ptolemeja III Eurgeta (246-222. pne.). Kronologija Keatingove *Foras Feasa ar Éirinn* mu vladavinu datira u period 355-337. pne., a *[[Annals of the Four Masters]]* u 499-481. pne.

## Reference
Irereo

**Irereo Fáthach** ("mudri"), sin Meilge Molbthacha, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Óengus Olloma. Vladao je sedam ili deset godina, prije nego što ga je u Ulsteru ubio Fer Corb, sin Mug Corba. *[[Lebor Gabála Érenn]]* navodi kako je vladao u doba egipatskog kralja Ptolemeja III Eurgeta (246-222. pne.). Kronologija Keatingove *Foras Feasa ar Éirinn* mu vladavinu datira u period 337-330. pne., a *[[Annals of the Four Masters]]* u 481-474. pne.

## Reference
Fer Corb

**Fer Corb** ("dvokoličar"), sin Mug Corba, bio je, prema irskim srednjovjekovnim legendama i tradiciji, veliki kralj Irske. Na prijestolje je došao nakon što je u Ulsteru ubio svog prethodnika Irereoa, očevog ubicu. Vladao je jedanaest godina prije nego što ga je ubio Irereov sin Connla Cáem. *[[Lebor Gabála Érenn]]* navodi kako je vladao u doba egipatskog kralja Ptolemeja IV Filopatora (221-205. pne.). Kronologija Keatingove *Foras Feasa ar Éirinn* mu vladavinu datira u period 330-319. pne., a *[[Annals of the Four Masters]]* u 474-463. pne.

## Reference
Connla Cáem

**Connla Cáem** ("lijepi"), također poznat kao **Connla Cruaidchelgach** ("krvava oštrica"), sin Irereoa, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Fer Corba, očevog ubicu. Vladao je četiri (ili dvadeset) godina prije nego što je umro na Tari, a naslijedio ga je sin Ailill Caisfiaclach. *[[Lebor Gabála Érenn]]* navodi da je vladao u doba egipatskog kralja Ptolemeja IV Filopatora (221-205. pne.). Kronologija Keatingove *Foras Feasa ar Éirinn* mu vladavinu datira u period 319-315. pne., a *[[Annals of the Four Masters]]* u 463-443. pne.

## Reference
Ailill Caisfiaclach

**Ailill Caisfiaclach** ("trulih/pokvarenih zubiju"), sin Connla Cáema, bio je, prema irskim srednjovjekovnim legendama i tradiciji, veliki kralj Irske. Naslijedio je oca i vladao dvadeset pet godina prije nego što ga je ubio Adamair. *[[Lebor Gabála Érenn]]* navodi kako je vladao u doba egipatskog kralja Ptolemeja V Epifana (204-181. pne.). Keatingova *Foras Feasa ar Éirinn* mu vladavinu datira u period 315-290. pne., a *[[Annals of the Four Masters]]* u period 443-418. pne.

## Reference
Meilge Molbthach

**Meilge Molbthach** ("hvalevrijedan"), sin Cobthach Cóel Brega, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Labraid Loingsecha, očevog ubicu. Vladao je sedam ili sedamnaest godina, prije nego što ga je u Munsteru ubio Mug Corb, unuk Rechtaid Rígderga. Govori se kako je prilikom kopanja njegovog groba iz zemlje izbila voda, te je stvoreno jezero po njemu nazvano Loch Meilge. *[[Lebor Gabála Érenn]]* navodi kako je živio u doba egipatskog kralja Ptolomeja III Eurgeta (246-222. pne.). Kronologija Keatingove *Foras Feasa ar Éirinn* mu vladavinu smješta u period 369-362. pne., a *[[Annals of the Four Masters]]* u 523-506. pne.

## Reference
Adamair

**Adamair** (**Adammair**, **Adhamair**, **Amadir**), sin Fer Corba, bio je, prema irskim srednjovjekovnim legendama i tradiciji, veliki kralj Irske. Došao je iz Munstera i ubio svog prethodnika Ailill Caisfhiaclacha. Tada je stupio na prijestolje i vladao pet godina prije nego što ga je ubio Eochaid Ailtleathan. *[[Lebor Gabála Érenn]]* navodi kako je vladao u doba egipatskog kralja Ptolemeja V Epifana (204-181. pne.). Kronologija u *[[Annals of the Four Masters]]* mu vladavinu datira u period 418-414. pne., a kronologija Keatingove *Foras Feasa ar Éirinn* u 290-285. pne Bio je muž pretpostavljene irske boginje Flidais od Tuatha Dé Dananna.

## Reference
Eochaid Ailtlethan

**Eochaid** (ili **Eochu**) **Ailtlethan** ("široka oštrica"), sin Ailill Caisfiaclacha, bio je, prema irskim srednjovjekovnim legendama i tradiciji, veliki kralj Irske. Prema *[[Lebor Gabála Érenn]]u*, prijestolje je preuzeo ubivši svog prethodnika Adamaira. Vladao je jedanaest godina prije nego što ga je u bitci ubio Fergus Fortamail. *[[Lebor Gabála Érenn]]* navodi kako je vladao u doba egipatskog kralja Ptolemeja V Epifana . Kronologija Keatingove *Foras Feasa ar Éirinn* mu vladavinu smješta u period 285-274. pne., a *[[Annals of the Four Masters]]* (koji mu daje vladavinu od sedamnaest godina) u 414-396. pne.

## Reference
Fergus Fortamail

**Fergus Fortamail** ("snažni, prevladavajući"), sin Bresala Brecca sina Óengus Gailiana sina Ailill Bracana sina Labraid Loingsecha, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši u bitci prethodnika Eochaid Ailtlethana. Vladao je jedanaest, dvanaest ili dvanaest i pol godina prije nego što ga je u bitci kod Tare ubio Eochaidov sin Óengus Tuirmech Temrach. *[[Lebor Gabála Érenn]]* navodi kako je vladao u doba egipatskog kralja Ptolemeja VI Filometora (180-145. pne.). Kronologija Keatingove *Foras Feasa ar Éirinn* mu vladavinu datira u period 274-262. pne., a *[[Annals of the Four Masters]]* u 396-385. pne..

## Reference
Óengus Tuirmech Temrach

**Óengus Tuirmech Temrach**, sin Eochaid Ailtlethana, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Fergus Fortamaila, ubicu svog oca. Sinovi su mu bili Énna Aignech i Fiacha Fer Mara. Énna je kasnije postao veliki kralj, a poznat je kao predak Conna od Sto Bitaka a time i velikih kraljeva iz loza Connachta i Uí Néill; dok je Fiacha bio predak loza Ailill Érann i Clanna Dedad. Óengus je, prema predaji, Fíachu imao sa svojom kćerom, sa kojom je općio pijan; kada se rodio, stavio ga je u čamac, pokrio purpurnom i zlatom optočenom odorom i pustio da pluta po mora; zato je stekao nadimak *fer mara*, "čovjek sa mora". Njega su pronašli i odgojili ribari, te je postao predak kasnijih velikih kraljeva Irske, kao i kasnije države Dál Riata u Škotske. *[[Lebor Gabála Érenn]]* mu nadimak tumači kao "popisivač Tare", navodeći da je "on obavio prvi popis u Irskoj". Geoffrey Keating mu nadimak *Tuirbeach* tumači kao "osramoćeni" zbog incestuoznog začeća Fíache. Vladao je trideset ili šezdeset godina prije nego što je umro na Tari, a naslijedio ga je nećak Conall Collamrach. *Lebor Gabála* navodi kako je vladao u doba egipatskog kralja Ptolemeja VI Filometora (180-145. pne.). Kronologija Keatingove *Foras Feasa ar Éirinn* mu vladavinu datira u period 262-232. pne., a *[[Annals of the Four Masters]]* u 385-326. pne.

## Izvori
Conall Collamrach

**Conall Collamrach**, sin Eterscél Temracha sina Eochaid Ailtlethana, bio je, prema irskim srednjovjekovnim legendama i tradiciji, veliki kralj Irske. Na prijestolje je došao nakon smrti svog strica Óengus Tuirmech Temracha. Vladao je pet godina prije nego što ga je ubio Nia Segamain. *Lebor Gabála* navodi kako je vladao u doba egipatskog kralja Ptolemeja VIII Fiskona (145-116. pne.). Kronologija Keatingove *Foras Feasa ar Éirinn* mu vladavinu datira u period 232-226. pne., a *[[Annals of the Four Masters]]* u 326-320. pne.

## Reference
Nia Segamain

**Nia Segamain**, sin Adamairov, bio je, prema irskim srednjovjekovnim legendama i tradiciji, veliki kralj Irske. Ime mu znači "sestrin sin ili prvak Segamona", te je možda vezan uz Segomoa, drevno galsko božanstvo u rimsko doba vezano sa Marsom i Herkulom.

Geoffrey Keating navodi kako mu je majka bila (pretpostavljena) šumska boginja Flidais od Tuatha Dé Dananna, čija je magija za vrijeme njegove vladavine tjerala jelene da daju mlijeko poput pripitomljenih krava. Na prijestolje je došao ubivši svog prethodnika Conall Collamracha. Vladao je sedam godina prije nego što ga je ubio Énna Aignech. *Lebor Gabála* navodi kako je vladao u doba egipatskog kralja Ptolemeja VIII Fiskona (145-116. pne.). Kronologija Keatingove *Foras Feasa ar Éirinn* mu vladavinu datira u period 226-219. pne., a *[[Annals of the Four Masters]]* u 320-313. pne.

Još jedna ličnost, historiji bliži Nia Segamain se pojavljuje u ranim rodoslovima dinastije Eóganachta, i ponekad se tumači kao dokaz u prilog njenog galskog porijekla.

## Povezano
* Deirgtine
* Mug Nuadat

## Reference
Énna Aignech

**Énna Aignech** ("živahni, brzi", nadimci obično korišteni za konje), sin Óengus Tuirmech Temracha, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Nia Segamaina. Vladao je dvadeset ili dvadeset osam godina, prije nego što ga je u bitci kod Ard Crimthainna ubio Crimthann Coscrach . *[[Lebor Gabála Érenn]]* navodi kako je vladao u doba egipatskog kralja Ptolemeja VIII Fiskona (145-116. pne.). Kronologija Keatingove *Foras Feasa ar Éirinn* mu vladavinu smješta u period 219-191. pne., a *[[Annals of the Four Masters]]* u 313-293. pne.

## Reference
Crimthann Coscrach

**Crimthann Coscrach** ("pobjednički"), sin Fedlimid Fortréna sina Fergus Fortamaila, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Ennu Aignecha. Vladao je četiri ili sedam godina, nakon čega ga je ubio Rudraige mac Sithrigi. *[[Lebor Gabála Érenn]]* navodi kako je vladao u doba egipatskog kralja Ptolemeja VIII Fiskona (145-116. pne.). Kronologija Keatingove *Foras Feasa ar Éirinn* mu vladavinu smješta u period 191-184. pne., a *[[Annals of the Four Masters]]* u period 293-289. pne.

## Reference
Rudraige mac Sithrigi

**Rudraige**, sin Sitrica sina Duba sina Fomora sina Airgetmara, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Crimthann Coscracha. Vladao je trideset ili sedamdeset godina, prije nego što je umro od kuge u Airgetglennu. Naslijedio ga je Finnat Már, sin Nia Segamaina. Rudraige se posebno vezivao uz sjeverni dio Irske: dinastija Dál nAraidi, koja je u ranom srednjem vijeku vladala istočnim dijelom Ulstera se smatrala njegovim potomkom, a *[[Lebor Gabála Érenn]]* ga navodi kao djeda ulaidskog junaka Connalla Cernacha. *Lebor Gabála* navodi kako je vladao u doba ptolemejskog kralja Ptolemeja VIII Fiskona (145-116. pne.) i umro u doba Ptolemeja X Aleksandra I (110-88. pne.). Kronologija Keatingove *Foras Feasa ar Éirinn* mu vladavinu smješta u period 184-154. pne., a *[[Annals of the Four Masters]]* u period 289-219. pne.

## Reference
Finnat Már

**Finnat Már** ("veliki", kasniji ispisi **Innatmar**, **Ionnadmhar**) sin Nie Segamaina, bio je, prema irskim srednjovjekovnim legendama i historijskoj tradiciji, veliki kralj Irske. Na prijestolje je došao nakon što je njegov prethodnik Rudraige mac Sithrigi umro od kuge. Vladao je jednu, tri ili devet godina prije nego što ga je ubio Rudraigeov sin Bresal Bó-Díbad. *[[Lebor Gabála Érenn]]* mu vladavinu smješta u doba egipatskog kralja Ptolemeja X Aleksandra I (110-88. pne.). Kronologija Keatingove *Foras Feasa ar Éirinn* mu vladavinu smješta u period 154-151. pne., a *[[Annals of the Four Masters]]* u 219-210. pne.

## Reference
Bresal Bó-Díbad

**Bresal Bó-Díbad**, sin Rudraigea, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Finnat Mára. Vladao je jedanaest godina tokom kojih je stoku pogodila kuga (staroirski *bó díbad*, "istrebljenje krava") koju su preživjeli samo jedan bik i telica. Ubio ga je Finnatov sin Lugaid Luaigne. *[[Lebor Gabála Érenn]]* navodi da je vladao u doba egipatskog kralja Ptolemeja X Aleksandra I (110-88. pne.). Kronologija Keatingove *Foras Feasa ar Éirinn* mu vladavinu smješta u period 151-140. pne., a *[[Annals of the Four Masters]]* u 210-199. pne.

## Reference
Lugaid Luaigne

**Lugaid Luaigne**, sin Finnat Mára, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši Bresal Bó-Díbada, očevog ubicu. Vladao je pet ili petnaest godina prije nego što ga je ubio Congal Cláiringnech. *[[Lebor Gabála Érenn]]* navodi kako je vladao u doba egipatskog kralja Ptolemeja X Aleksandra I (110-88. pne.). Kronologija Keatingove *Foras Feasa ar Éirinn* mu vladavinu smješta u period 140-135. pne., a *[[Annals of the Four Masters]]* u 199-184. pne.

Kasnije srednjovjekovne genealogije navode kako je bio predak dinastije Eóganachta. T. F. O'Rahilly smatra da je Lugaid jedan od ranih verzija ličnosti poznate kao Lugaid Loígde, odnosno predak Corcu Loígdea.

## Reference
Herkul

**Herkul** je u rimskoj mitologiji bio božanstvo, veoma slično grčkom Heraklu.

## Mitologija
Legende o Herkulu nisu međusobno povezane ni po vremenu ni po mestu zbivanja. Poznato je predanje o borbi Herkula i Kaka, u vezi sa kojim je podignut žrtvenik Jupiteru, pored Trojnih vrata. U Laciju je Herkula primio kralj Faun koji je običavao da bogovima prinosi na žrtvu strance. Pošto je to nameravao da učini i sa Herkulom, junak ga je ubio. Osim ovoga, Herkulu se pripisuju veliki poduhvati, poput podizanja nasipa u Kampaniji, između mora i jezera Lukrina.

## Kult
Legende i kult u vezi sa grčkim Heraklom su preneti u Rim ili preko grčkih kolonija ili preko Etruraca, jer je u 6. veku pne. Herkul bio značajan segment etrurskog pantenona. Heraklov kult je bio rasprostranjen u svim delovima južne Italije, gde je predstavljao htonsko božanstvo, a posebno u Metapontu i Krotonu. U Krotonu je najverovatnije nastala legenda o borbi Herakla i Geriona, na koju su nadogređni mitovi o Herkulu. Ipak, Herkulov kult sadrži i originalne crte koje ne mogu da se dovedu u vezu sa Heraklom. U Rimu mu je bilo posvećeno više svetilišta. U samom gradu, njegov kult je ozvaničen 339. godine pne., a van gradskih zidina, svetilište postoji još od 5. veka pne. Apije Klaudije je nastojao da privatni kult zameni državnim, pa se njemu pripisuje izgradnja Velikog žrtvenika (Ara maxima) koji se pominje 312. godine pne. i to je prvo zvanično kultno mesto ovog heroja u Rimu. Ostala njegova svetilišta u tom gradu su kasnijeg datuma. I u rimskoj i u etrurskoj religiji bio je poistovećen sa bogom rata, Marsom, a smatrali su ga i božanstvom igara u arenama i domaćeg ognjišta.

## U umetnosti
U likovnoj umetnosti je često predstavljan, pa su čak i pojedini rimski imperatori, poput Komoda i Maksimijana predstavljani u liku Herkula ili sa njegovim atributima. Jednu od prvih skulptura izradio je etrurski skulptor Vulka iz Veja, a kasnije predstave su najčešće rađene po uzoru na Lisipove statue ovog junaka.

## Izvori
Mars (mitologija)

**Mars** (latinski *Mars*) je bog iz rimske mitologije, bog rata. Nakon Jupitera je najvažniji bog kod Rimljana. Izvorno je bio povezan sa vegetacijom, kao što piše Caton u svojoj molitvi ratara upućenoj Marsu, a usto je čašćen i kao zaštitnik stoke.

## Opis i mitovi
Mars je sin Jupitera, vrhovnog boga, i njegove žene - Junone. Prema drugom mitu, sin je Junone i cvijeta kojeg je nosila Flora. Rimljani su kasnije poistovijetili ovoga boga sa grčkim bogom Aresom, te se tako bog ratara, koji su često bili prisiljeni ratovati, pretvorio u boga rata. Na taj su mu način pripale mnogostruke uloge: zaštitnik je radova na polju, daje plodnost, štiti borce i daje im ratnički duh. Marsova je ljubavnica Venera, žena Marsovog nakaznog brata Vulkana, a djeca su im Kupid, Timor, Formido i Konkordija. Vulkan je otkrio njihovu prijevaru, te je njihov čin pokazao svim bogovima, koji su mu se samo narugali. Mars je otac Romula i Rema koji su osnovali Rim, te tako praotac Rimljana. Njihova je majka bila svećenica Reja Silvija. Njegov je svećenik u Rimu bio *flamen maior*, a bili su mu posvećeni vuk (Mars je poslao vučicu da hrani njegovu djecu) i zelena žuna. Marsov astrološki znak je danas znak za muški spol.

## Kult
Mars je u službenoj rimskoj religiji bio i bog proljeća, pa je svečano slavljen u martu (odatle ime tome mjesecu). Ostale važne proslave u njegovu čast odvijale su se u februaru i oktobru. Svakih pet godina na *Campus Martius*, pred njegovim oltarom, popis stanovništva popraćen je obredom čišćenja. U Rimu su se nalazila i druga dva hrama: *ara Martis* na polju (138. pr. n. e.) i onaj izvan vrata *Capena* (388. pr. n. e.). Mars je štovan i u vrijeme Carstva, zahvaljujući Augustu koji je ustanovio kult Marsa *Ultora* ("osvetnika"). Mars je zauzeo mnogo važnije mjesto u rimskoj mitologiji nego što je to slučaj sa Aresom, njegovim grčkim pandanom. Razlog je tomu vjerojatno u tome što ga se držalo ljubavnikom Reje Silvije i ocem Romula i Rema koji su utemeljili Rim. Stoga je čašćen kao otac rimskoga naroda, a Rimljani su se nazivali djecom Marsa. Marsu je bio posvećen i dan u sedmici, (utorak, italijanski: *martedì*) te planeta Sunčevog sistema (Mars).

## Galerija

Datoteka:Thorvaldsens Museum - Mars and love.JPG|Mars i njegov sin Kupid, Kopenhagen
Datoteka:Berlin - Brandenburger Tor - Mars.jpg|Statua Marsa u Berlinu
Datoteka:Rubens - Mars et Rhea Silvia.jpg|Peter Paul Rubens: Mars i Reja Silvija
Datoteka:Blue male symbol.svg|Marsov simbol


## Vanjske veze
Congal Cláiringnech

**Congal Cláiringnech** ("bogalj"), sin Rudraigea je bio, prema irskim srednjovjekovnim legendama i tradiciji, kralj Ulstera i veliki kralj Irske. Bio je brat kralja Bresal Bó-Díbada, koga je ubio Lugaid Luaigne.

Kada je Lugaid Luaigne bio veliki kralj Irske, Congall je prijestolje Ulstera dijelio sa Fergus mac Létijem - pri čemu je sam vladao sjevernim, a Fergus južnim dijelom pokrajine. Ulsterci su se potužili da im vladaju dva kralja, i obojica su pristala da veliki kralj na Tari odluči tko će vladati pokrajinom. Lugaid je odlučio prijestolje dati Fergusu u koga se zaljubila njegova kćer Findabair; Congalu je gubitak vlasti pokušao nadoknaditi zemljom, titulama i zlatom, ali ih je Congal odbio primiti i objavio je rat. Podržali su ga neki od ulsterskih plemića kao što su Fergus mac Róich i Bricriu, kao i saveznici iz drugih irskih pokrajina i iz Škotske. Fergus mac Léti je također pozvao svoje saveznike, uključujući Fachtna Fáthacha iz Ulstera, Cet mac Mágacha iz Connachta i Mesgegru iz Leinstera; u borbi su obje strane imale žrtve.

Congal je opremio flotu i napustio Irsku došavši u Lochlann (Norveška) kako bi potražio nove saveznike. Oženio se za Beiudu, kćer kralja Lochlanna, i zajedno sa 20.000 skandinavskih ratnika doplovio natrag. Nakon što je osvojio teritorije u Britaniji i stekao nove saveznike, vratio se u Ulster. Čuvši da Fergus mac Léti stanuje u kući Eochaid Sálbuidea, odlučio ju je zauzeti na juriš. Kuća je tada spaljena, ali Fergus i Eochaid su pobjegli. Congal je odlučio da, umjesto da pustoši vlastitu zemlju, maršira na Taru i bori se protiv Lugaida Luaignea za mjesto velikog kralja Irske. Došlo je do strahovite borbe među vojskama, a Congal je Lugaida našao na bojnom polju i odrubio mu glavu. Nakon što se Congal proglasio velikim kraljem, Fergus mac Léti je došao na Taru da sa snjim sklopi mir. Congal je pristao na mir, ali mu je oduzeo prijestolje Ulstera i dao ga svom bratu Rossu Ruadu.

Congal je Irskom vladao petnaest ili šesnaest godina. Na kraju ga je ubio Lugaid Luaigneov unuk Dui Dallta Dedad. *[[Lebor Gabála Érenn]]* navodi kako je vladao u doba egipatskog kralja Ptolemeja XII Auleta (80-51. pne.). Kronologija Keatingove *Foras Feasa ar Éirinn* ga smješta u period 135-120. pne., a *[[Annals of the Four Masters]]* u 184-169. pne.

## Reference
Fergus mac Léti

**Fergus mac Léti** (također **mac Léte**, **mac Léide**, **mac Leda**) bio je, prema irskim srednjovjekovnim legendama i tradiciji, kralj Ulstera. Njegovo mjesto u tradicionalnoj kronologiji nije precizno - prema nekim izvorima je bio suvremenik velikog kralja Conna od Sto Bitaka, a u drugima Lugaid Luaignea, Congal Cláiringnecha, Dui Dallta Dedada i Fachtne Fathacha.

## Spominjanja
Prema tekstu *Caithréim Conghail Cláiringhnigh* (*Vojnička karijera Congal Cláiringnecha*), dok je Lugaid Luaigne bio veliki kralj Irske, Fergus je vladao južnim dijelom Ulstera, a Congal Cláiringnech sjevernim. Ulaidi su se pritužili zbog toga da imaju dva kralja, i zatražili od velikog kralja da im imenuje jednog. Lugaid je odabrao Fergusa i dao mu kćer Findabair za ženu. Congal je to odbio i započeo rat. Nakon bezuspješnih pokušaja da svrgne Fergusa, marširao je na Taru te porazio Lugaida u bitci i odrubio mu glavu. Postavši veliki kralj, svrgnuo je Fergusa sa mjesta kralja Ulstera, postavivši svog brata Rossa Ruada na njegovo mjesto. Za vrijeme vladavine Fachtne Fathacha, Ross je ubijen u bitci kod Lough Foylea i Fergus je ponovno postao kralj Ulstera.

U *Sagi o Fergus mac Létiju* se navodi kako je susreo vodene duhove zvane *lúchorpáin* ili "mala tijela"; vjeruje se da je to najranija poznata referencija na irske vilenjake (leprechaun). Oni su ga pokušali dok je spavao odvesti u more, ali se na vrijeme probudio i zarobio; u zamjenu za slobodu su mu ispunili tri želje, a jedna od njih je bila moć da diše ispod vode. Jedino mjesto na kome to nije mogao činiti bilo je *Loch Rudraige* (zaljev Dundrum) u Ulsteru. Kada je svejedno tamo išao plivati, sreo je čudovište Muirdris, i od užasa mu se lice trajno izobličilo. Ulsterski podanici su odlučili to sakriti od njega, zabranivši ogledala u njegovom prisustvu. Kada je sedam godina kasnije izbičevao sluškinju, ona mu je priznala istinu. Fergus je nakon toga ponovno došao u jezeru i u strahovitoj borbi ubio čudovište, ali dva dana kasnije i sam umro od iscrpljenosti.

Njegovo kraljevanje nad Ulsterom, povezanost sa mačem Caladbolgom i smrt u vodi su razlogom što ga neki miješaju sa Fergus mac Róichom, likom iz Ulsterskog ciklusa. although the two characters appear together in the *Caithréim Conghail Cláiringhnigh* as enemies.

## Reference

## Literatura
* 
*
Dui Dallta Dedad

**Dui Dallta Dedad** ("posvojeni sin Deda mac Sina"), sin Cairpre Lusca sina Lugaid Luaignea, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika, Congal Cláiringnech, ubicu svog djeda. Vladao je deset godina prije nego što ga je u bitci kod Árd Brestinea ubio Fachtna Fáthach. *[[Lebor Gabála Érenn]]* navodi kako je vladao u doba egipatskog kralja Ptolemeja XII Auleta (80-51. pne.) i rimskog građanskog rata između Pompeja i Cezara (49. pne.). Kronologija Keatingove *Foras Feasa ar Éirinn* ga smješta u period 120-110. pne., a *[[Annals of the Four Masters]]* u 169-159. pne.

## Reference
Sint-Truiden

**Sint-Truiden** (nizozemski naziv: *Sint-Truiden*; francuski naziv: *Saint-Trond*) je grad i općina u Belgiji, i provincije Limburg u Flandriji jednoj od tri belgijske'regije. Prema procjenama iz januara 2010. stanvništvo Sint-Truidena iznosi 39.309. Ukupna površina grada je 106,87 km&sup2; sa gustoćom stanovnika od 368,7 stanovnika na km².

## Historija

Sint-Truiden je kroz historiju u kulturnom i ekonomskom smislu bio jednim od najvažnijih gradova Belgije i Nizozemske.
Fachtna Fáthach

**Fachtna Fáthach** ("mudri"), sin Casa (ili Rossa)sina Rudraigeovog, bio je, prema irskim srednjovjekovnim legendama i tradiciji, veliki kralj Irske. Na prijestolje je došao porazivši u bitci kod Árd Brestinea prethodnog velikog kralja Dui Dallta Dedada. Prema nekim pričama je bio ljubavnik Ness, kćeri Eochaida Salbuidea, kralja Ulstera i otac njenog sina Conchobara mac Nessa, kralja Ulstera u pričama Ulsterskog ciklusa.

Vladao je šesnaest ili dvadeset pet godina prije nego što je posjetio Ulster. Dok je bio tamo, Eochu Feidlech, kralj Connachta, podigao je vojsku i marširao na Taru. Uz podršku Ulsteraca ga je Fachtna izazvao na bitku. Eochu je pristao, i kao bojno polje odabrao Leitir Ruad u Corannu, Connacht. Za vrijeme bitke je Eochu sa pristašama opkolio Fachtnu i odrubio mu glavu, postavši tako novi veliki kralj.

*[[Lebor Gabála Érenn]]* navodi kako je vladao u doba rimskog građanskog rata između Cezara i Pompeja (49. pne.) i vladavine Kleopatre (51-30. pne.). Kronologija Keatingove *[[Foras Feasa ar Éireann]]* mu vladavinu smješta u period 110-94. pne., a *[[Annals of the Four Masters]]* u 159-143. pne.;

## Reference
Rukomet na Ljetnim olimpijskim igrama 1996. – muškarci

**Rukometni turnir za muškarce na [[OI 1996.|Olimpijskim igrama]] [[1996.]] u [[Atlanta|Atlanti]]** održao se od 24. srpnja do 4. kolovoza 1996.. Olimpijski prvak postala je Hrvatska, koja je u finalu pobijedila Švedsku, dok je Španjolska izborila broncu pobjedom na Francuskom. 

## Faza po skupinama

### Skupina A

### Skupina B

## Druga faza

#### Polufinale

----
----

----

----
----

#### Utakmica za 3. mjesto

----
----

----
----

#### Finale

----
----

----
----

## Statistike

## Izvori
* Handball & Olympic Games 1936-2000 , *[[IHF]]*, str. 35–37
* Atlanta 1996: Handball  na marcolympics.org
Rukometna reprezentacija Čilea

**Rukometna reprezentacija Čilea** predstavlja Čile na međunarodnim rukometnim natjecanjima, a nalazi se pod ingerencijom Rukometnog saveza Čilea.

Rukomet je u Čileu počeo dobivati na značaju tek nakon 2010. godine, kada su se prvi put pojavili na IHF Svjetskom prvenstvu. Dotad, njihovi nastupi bili su ograničeno na kontinentalno, Panameričko prvenstvo u rukometu, gdje su do 2002. godine nastupili samo jednom, u Argentini 1981. godine, i bili posljednji. Od 2002. godine su stalni sudionik kontinentalnog turnira, međutim tek su 2010. godine, kada su bili domaćini, ostvarili značajan rezultat - treće mjesto, iza dominantnih Argentine i Brazila. Taj im je rezultat donio i prvi plasman na Svjetsko prvenstvo, ono 2011. godine u Švedskoj, gdje su zauzeli 22. mjesto od 24 reprezentacije.

Na sljedeća dva kontinentalna prvenstva također osvajaju broncu i uspijevaju osigurati nastupe na Svjetskim prvenstvima, međutim i 2013. i 2015. godine osvajaju tek 23. mjesto, uz ukupno jednu pobjedu i šest poraza. Na Panameričkom prvenstvu 2016. godine uspijevaju, prvi put, doći do finala nakon pobjede nad Urugvajem; tamo gube od Brazila, međutim osvajaju prvo kontinentalno srebro i novi nastup na Svjetskom prvenstvu. U Francuskoj 2017. godine, Čile je u prvom kolu grupe C iznenađujuće pobijedio Bjelorusiju i tako ostvario svoju prvu pobjedu u grupnoj fazi Svjetskog prvenstva.

Aktualni izbornik reprezentacije je španjolski trener Mateo Garralda.

## Vanjske veze

* FCHH
Cédric Burdet

**Cédric Burdet** (Belley, 15. studenog 1974.) je umirovljeni francuski rukometaš i reprezentativac. Igrao je na poziciji desnog vanjskog, a većinu karijere proveo je u Francuskoj, izuzev trogodišnjeg boravka u Njemačkoj. 

Do 1995. je igrao za Chambéry Savoie HB, kada potpisuje za Montpellier HB. U klubu provodi 8 godina, kada odlazi na trogodišnji boravak u Njemačku, gdje igra za VfL Gummersbach. Godine 2006. vraća se u Francusku i to ponovo u Montpellier HB, gdje provodi 3 godine i osvaja po dva prvenstva i kupa te jedan liga kup. Posljednju sezonu proveo je u prvoligašu USAM Nîmesu. 

Za reprezentaciju je debitirao u lipnju 1997. protiv Italije te je za istu igrao 11 godina. Iako je Francuska u međuvremenu postala i svjetski i europski prvak, Burdet nije bio član tih sastava, ali je zato bio član ekipe koja je u Pekingu odnijela olimpijsko zlato. Nakon tog uspjeha je napustio reprezentaciju. U 11 godina igranja sakupio je 227 nastupa i 491 pogodak.
IHF Svjetsko rukometno prvenstvo 2001.

**Svjetsko prvenstvo u rukometu 2001.** bilo je 17. izdanje Svjetskog prvenstva u rukometu koje se održalo u Francuskoj od 23. siječnja do 4. veljače 2001. Utakmice su se igrale u 9 dvorana raspoređenih u 9 gradova, a finalna utakmica igrala se u Parizu. Najbolji strijelac turnira je, sa 61 golom, bio Eduard Kokšarov, najbolji igrač Stefan Lövgren, dok je za najboljeg vratara proglađen mladi francuski golman Thierry Omeyer

Svjetski prvaci postali su domaćini koji su u finalu savladali branitelje naslova Švedsku, dok je u utakmici za brončanu medalju SR Jugoslavija bila bolja od Egipta.

## Gradovi domaćini



## Kvalificirane momčadi

## Skupine

Na svjetsko prvenstvi kvalificirale su se 24 reprezentacije iz 4 kontinentalne federacije (OHF nije imao predstavnika). Na ždrijebu su te reprezentacije raspoređene u 4 skupine po 6 momčadi:

## Suci

## Prva faza natjecanja

### Grupa A ([[Montpellier]])

### Grupa B ([[Nantes]])

### Grupa C ([[Besançon]])

### Grupa D ([[Dunkerque]])

## Druga faza natjecanja

### Osmina finala

----

----

----

----

----

----

----

### Četvrtfinale

----

----

----

### Utakmice za plasman (5. do 8. mjesta)

----

### Utakmica za 7. mjesto

### Utakmica za 5. mjesto

### Polufinale

----

### Za 3. mjesto

### Finale

## Konačan plasman
}}" align="}" valign="}" |

| width="}" align="}" valign="}" |

| width="}" align="}" valign="}" |
**All-star momčad:**
* Vratar:  David Barrufet
* Lijevo krilo:  Eduard Kokšarov
* Lijevi vanjski:  Stefan Lövgren
* Srednji vanjski:  Hussein Zaky
* Desni vanjski:  Kyung-Shin Yoon
* Desno krilo:  Žikica Milosavljević
* Pivot:  Bertrand Gille

**Najbolji igrač:**  Stefan Lövgren

**Najbolji vratar:**  David Barrufet
|}

## Reference
Franck Junillon

**Franck Junillon** (Montpellier, 28. rujna 1978.) je umirovljeni francuski rukometaš i reprezentativac koji je posljednje igrao za USAM Nîmes. Junillon je ljevoruk i igrao je na poziciji srednjeg ili lijevog vanjskog. 

Profesionalnu karijeru, s 19 godina, započinje u lokalnom Montpellier HB-u, gdje igra punih 11 godina. Godine 2008. prelazi na dvije godine u njemački MT Melsungen, da bi se 2010. vratio u Francusku, gdje je potpisao za prvoligaša USAM Nîmes. Tamo je igrao 2 godine te se na kraju sezone 2011./2012. umirovio. 

Za reprezentaciju igra od 2001., a bio je član momčadi koje su osvajale svjetska zlata u Hrvatskoj i Švedskoj te europsko zlato u Austriji.
Rukomet na Ljetnim olimpijskim igrama 2008. – muškarci

Dio turnira u rukometu na Olimpijskim igrama u Pekingu se održao od 10. do 24. kolovoza u Pekingu. 

## Izlučna natjecanja

## Prvi krug

### Skupina A

Sva vremena održavanja utakmica su prema kineskom standardnom vremenu (UTC+8)

----

----

----

----

----

----

----

----

----

----

----

----

----

----

### Skupina B

Sva vremena održavanja utakmica su prema kineskom standardnom vremenu (UTC+8)

----

----

----

----

----

----

----

----

----

----

----

----

----

----

## Faza izbacivanja

Sva vremena održavanja utakmica su prema kineskom standardnom vremenu (UTC+8)

### Četvrtfinale

----

----

----

### Utakmice za plasman

----

### Polufinale

----

### Utakmica za 7. i 8. mjesto

### Utakmica za 5. i 6. mjesto

### Utakmica za treće mjesto

### Finale

## Plasmani i statistike
}}" align="}" valign="}" |

| width="}" align="}" valign="}" |

| width="}" align="}" valign="}" |
**All-star momčad:**
* Vratar:  Thierry Omeyer
* Lijevo krilo:  Guðjón Valur Sigurðsson
* Lijevi vanjski:  Daniel Narcisse
* Srednji vanjski:  Snorri Steinn Guðjónsson
* Desni vanjski:  Ólafur Stefánsson
* Desno krilo:  Albert Rocas
* Pivot:  Bertrand Gille
|}